Az Oktatási és Szociális Bizottság 10 igen szavazattal, 2 tartózkodással és ellenszavazat nélkül az alábbi határozatot hozta:

**77/2018. (IV.24.) OSzB. sz. határozat**

Az Oktatási és Szociális Bizottság – a városnév használatának szabályairól szóló 16/1994. (VI.9.) önkormányzati rendelet 3.§ (3) bekezdése alapján – **javasolja** a polgármesternek, hogy a Női Erőforrás Társaság Egyesület (9700 Szombathely, Kossuth Lajos u. 29., kérelmező: Gál-Binger Lívia Erzsébet elnök) a Szombathelyen létesítendő Női Információs Szolgáltató Központ elnevezésében, valamint annak honlap és e-mail címében a városnevet használhassa, „Savaria Család és KarrierPONT”, [www.csaksavaria.hu](http://www.csaksavaria.hu), illetve csaksavaria@gmail.com formában, a szolgáltató központ működésének időtartamáig.

**Felelős:** Dr. Puskás Tivadar polgármester

 Rettegi Attila, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője/

**Határidő:** azonnal